CELEX: C2007/042/70
Language: sl
Date: 2007-02-24 00:00:00
Title: Zadeva T-410/06: Tožba, vložena 21. decembra 2006 — Foshan City Nanhai Golden Step Industrial proti Svetu

24.2.2007   
            
            
               SL
            
            
               Uradni list Evropske unije
            
            
               C 42/40
            
         Tožba, vložena 21. decembra 2006 — Foshan City Nanhai Golden Step Industrial proti Svetu
   (Zadeva T-410/06)
   (2007/C 42/70)
   Jezik postopka: angleščina
   Stranki
   
      Tožeča stranka: Foshan City Nanhai Golden Step Industrial Co. Ltd (Hongkong, Kitajska) (zastopniki: I. MacVay, solicitor, R. Thompson, QC, in K. Beal, barrister)
   
      Tožena stranka: Svet Evropske unije
   Predlogi tožeče stranke
   
               —
            
            
               razglasitev Uredbe Sveta (ES) št. 1472/2006, v delu, v katerem se nanaša na tožečo stranko, za nično;
            
         
               —
            
            
               naložitev Svetu plačila stroškov postopka, ki so nastali tožeči stranki.
            
         Tožbeni razlogi in bistvene trditve
   S to tožbo tožeča stranka v skladu s členom 230 ES predlaga razglasitev ničnosti izpodbijane uredbe, v delu, v katerem uvaja dokončne protidampinške dajatve na izvoze v Evropsko Unijo.
   Tožeča stranka v utemeljitev svojih predlogov navaja štiri tožbene razloge:
   
               —
            
            
               Tožeča stranka navaja, da so izračuni Komisije glede stopnje dobička, ki se uporabljajo za konstruirano vrednost normalne vrednosti tožeče stranke napačni zaradi očitne napake in/ali da so bile kršene njene pravice obrambe.
            
         
               —
            
            
               Dalje tožeča stranka trdi, da je Komisija kršila zahteve iz člena 3 osnovne uredbe in/ali storila očitno napako pri presoji, ker ni upoštevala pomembnih podatkov glede strukture trga in zlasti pomembne vloge, ki jo imajo neodvisni posredniki pri dobavi proizvodov, ki jih proizvaja tožeča stranka.
            
         
               —
            
            
               Po mnenju tožeče stranke je Komisija kršila člen 20 osnovne uredbe in/ali bistvene postopkovne določbe in/ali njene pravice obrambe, ker ni pravilno obvestila o koreniti spremembi dokončnih ukrepov, ki jih je predlagala Komisija med 7. in 28. julijem 2006.
            
         
               —
            
            
               Končno, tožeča stranka trdi, da izpodbijana uredba vsebuje očitno napačno presojo obsega in trajanja zatrjevane škode, na kateri je bila utemeljena premoženjska škoda in uvedba dajatev tožeči stranki.